Bernard Slicher van Bath
Bernard Hendrik Slicher, bekend as Bernard Hendrik Slicher van Bath (Ljouwert, 12 febrewaris 1910 – Wageningen, 27 septimber 2004) wie in Nederlânse histoarikus, spesjalisearre yn agraryske skiednis. Syn fan wie offisjeel Slicher, mar doe't er titulêr hear fan it Siuwske Bath waard nei de dea fan syn pake, heakke er van Bath offisjeus oan syn namme ta.

Bernard Slicher van Bath studearre oan de Ryksuniversiteit Grins en de Universiteit Utert en promovearre yn 1945 bij Jan Romein te Amsterdam op Mensch en Land in de Middeleeuwen. Bijdrage tot een geschiedenis der nederzettingen in Oostelijk Nederland. Hy wurke dêrnei yn it argyfwêzen, as heechlearaar yn Grins, by de Lânbouhegeskoalle Wageningen en, nei syn pinsjoenearring, oan de Ryksuniversiteit Leien (1976-1981) en oan de Katolike Universiteit Nimwegen. Slicher van Bath syn meast bekende wittenskiplik wurk is it gesachhawwende De agrarische geschiedenis van West-Europa 500-1850 uit 1960.

Yn 1974 krige Bernard Slicher van Bath de Priis foar Masterskip. Hy stoar mei 94 jier yn syn went te Wageningen.

Bibliografy

: Mensch en land in de Middeleeuwen. Bijdrage tot een geschiedenis der nederzettingen in oostelijk Nederland. 2 Dielen. Assen, 1944.
: Een samenleving onder spanning. Geschiedenis van het platteland in Overijssel. 1956
: De agrarische geschiedenis van West-Europa (500-1850). 6e printinge. Utert, 1987. (1e pr. 1960) ISBN 90-274-5319-5 (5e pr.), ISBN 90-274-1821-7 (6e dr.)
: De bezinning op het verleden in Latijns-Amerika, 1493-1820. Auteurs, verhalen en lezers. 1988. ISBN 90-801871-8-6 
: Leven met het verleden. Grins, 1998. ISBN 90-801871-9-4

Keppeling om utens
 Nominatie Grootste Wageninger: Slicher van Bath. Wb, Wykblêd foar Wageningen UR, 18 novimber 2004.

Frysk skiedkundige
Frysk lânboukundige
Frysk heechlearaar
Frysk publisist
Nederlânsk skiedkundige
Nederlânsk lânboukundige
Nederlânsk heechlearaar
Heechlearaar oan de Ryksuniversiteit Grins
Nederlânsk publisist
Nederlânsk persoan fan Frysk komôf
Persoan berne yn Ljouwert
Persoan berne yn 1910
Persoan stoarn yn 2004